Biyyoonni Waadaa kana fudhatan, haalli lubbamaan nageenya biyya balaarra buusu yammuu uumamuufi kunis ifatti seeraan kan labsame yoo ta’e, sadarkaa haala uumame sana to’achuu dandeessisu qofaan tarkaanfiiwwan dirqamoota Waadaa kana keessatti seenaman irraa maqan fudhachuu ni danda’u. Haata’u malee, tarkaanfiiwwan fudhataman dirqamoota seera idil- addunyaa kanbiroo keessatti labsaman kan cabsaniifi sanyii, bifa, korniyaa, qooqa, amantii ykn madda hawaasummaa irraa loogiwwan maddanirratti kan hundaa’an ta’uun irra hinjiraatu.